
 ROMÂNIA

 JUDEŢUL TIMIŞ

 MUNICIPIUL TIMIŞOARA

 DIRECŢIA PATRIMONIU
 BIROUL CLĂDIRI TERENURI 

 NR. SC2022-
RAPORT DE SPECIALITATE
privind  împuternicirea Comisiei de Negociere cu Terții a Consiliului Local al Municipiului Timișoara în vederea negocierii unui schimb referitor  la terenul retrocedat din Piata Balcescu- Timișoara, strada Wilhem Muhle nr.4-6,  cu reprezentanții Parohiei Romano-Catolică Timișoara III Elisabetin. 
Având în vedere Referatul de aprobare al proiectului de hotărâre nr. SC2022 - 015817      /27.06.2022 al Primarului Municipiului Timișoara și Proiectul de hotărâre privind  împuternicirea Comisiei de Negociere cu Terții a Consiliului Local al Municipiului Timișoara în vederea negocierii unui schimb referitor  la terenul retrocedat din Piata Balcescu- Timișoara, strada Wilhem Muhle nr.4-6,  cu reprezentanții Parohiei Romano-Catolică Timișoara III Elisabetin. 
           Facem următoarele precizări:
În fapt, terenul situat în Timișoara, strada Wilhem Muhle nr.4-6 aferent Pieței Bălcescu a fost retrocedat Parohiei Romano-Catolică Timișoara III Elisabetin conform Deciziilor nr.8731 și 8732 emise de Guvernul României prin Comisia Specială de Retrocedare. 
Pe imobilul teren, care a făcut obiectul retrocedării sunt edificate construcții extratabulare care au fost atribuite către SC PIEȚE SA, în baza contractului de concesiune 7/1999. Menționăm faptul că, imobilele construcții sunt înscrise în evidențele financiar- contabile, cu valoare de inventar fiind bunuri care aparţin domeniului public al Municipiului Timișoara.

Având în vedere că acestea au fost înscrise în inventarul anual al Municipiului Timișoara ca fiind bunuri care aparțin domeniului public solicităm ca în cadrul Comisiei de Negociere cu Terți  să se negocieze posibilitatea realizarii unui schimb de imobile, cu reprezentanții Parohiei Romano-Catolică Timișoara III Elisabetin. Menționăm faptul că, în prezent Municipiul Timișoara  se află în imposibilitate de a-și exercita prerogativele dreptului de proprietate asupra construcțiilor și totodată, Parohia Romano-Catolică Timișoara III Elisabetin  asupra imobilului teren.
Așadar, pe baza celor mai sus evidențiate și a faptului că, pentru Municipiul Timișoara amplasamentul imobilului teren poate reprezenta un real interes în satisfacerea nevoilor comunității locale, prin construirea unui obiectiv de utilitate publică apreciem ca fiind oportun acest demers de negociere cu reprezentanții Parohiei Romano-Catolică Timișoara III Elisabetin.
Având în vedere adresa Parohiei Romano-Catolică Timișoara III Elisabetin înregistrată cu nr.  CT2022-000918/14.02.2022 precum și procesul verbal de punere în posesie înregistrat cu nr. SC2021-31010/03.11.2021.

În conformitate cu art. 136  din Codul Administrativ coroborat cu P0-53 proiectele de hotărâri pot fi iniţiate de primar, de consilieri locali sau de cetăţeni, iar elaborarea acestora se face cu sprijinul compartimentelor de resort din cadrul aparatului de specialitate al primarului.
În conformitate cu  art. 129 alin.(1) şi  (2) lit. c) din Ordonanţa de Urgenţă a Guvernului nr. 57/2019, privind Codul administrativ;

            În temeiul  art. 139 alin 3 lit. g) din Ordonaţa  de Urgenţă a Guvernului  nr. 57/2019, privind Codul administrativ;  

Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local.

